Foto: Reuters Xitoyning Shenchjen shahrida yashovchi ayol yaqin aloqalarda bo‘lgan 20 nafar erkakdan oxirgi modeldagi ayfon sovg‘a qilishni so‘ragan. U ayfonlarni sotib, puliga uy sotib olmoqchi bo‘lgan, deb xabar bermoqda xorijiy OAV. Ayol sovg‘alarni qo‘lga kiritgach, barcha 20 ta telefonni Xitoy onlayn-do‘konida sotgan va 120 ming yuan ishlab olgan. U bu pulga shahar tashqarisidagi uy uchun birinchi to‘lovni amalga oshirgan. Ma’lum qilinishicha, internetda ayolning bu ishi turlicha baholanmoqda: kimdir uning bu ishini axloqsizlik deb qoralamoqda va ayolning aldangan xushtorlariga achinmoqda, kimdir esa uning bu "zukkoligiga" tahsin aytmoqda.